कह कर मावशी तो घर चली गईं। मुझे सोच में डाल गईं कि कितना कठिन है सोच को बदल पाना। और मुझे याद आने लग गए राजा राममोहन राय, दयानंद सरस्वती, स्वामी विवेकानंद, ज्योतिबा फुले, अम्बेडकर, मदर टेरेसा, गाँधी, विनोबा भावे, बाबा आम्टे, ईश्वर चन्द्र विद्यासागर ऐसे बहुत से नाम मेरे ज़ेहन में उतरते चले गए जिन्होंने अपना सारा जीवन सामाजिक सुधार में लगा दिया। भारतीय पुनर्जागरण में लगा दिया, सोच को बदलने में लगा दिया। देश की कितनी तस्वीर बदल दी है इनके सामाजिक कार्यों ने, पर बदलाव की तस्वीर अभी मुकम्मल नहीं हुई है। हम ऋणी रहेंगे उनके